
ROMÂNIA

JUDEŢUL TIMIŞ
MUNICIPIUL TIMIŞOARA
PRIMĂRIA
DIRECŢIA CLĂDIRI, TERENURI ȘI
DOTĂRI DIVERSE II VEST

BIROUL LOCUINȚE
Nr. SC2020-11358/26.05.2020
_________________________________________________________________________________                                                               
RAPORT DE SPECIALITATE

Privind proiectul de hotărâre privind structura pe specialități a membrilor comisiei sociale de analiză a dosarelor depuse de către petenţi în vederea repartizării unei locuinţe realizate de către A.N.L., destinate închirierii exclusiv pentru tineri specialiști în sănătate, din fondul de locuințe A.N.L. aflate în administrarea Municipiului Timișoara 
Având în vedere Referatul de aprobare al proiectului de hotărâre al Primarului Municipiului Timișoara și Proiect de hotărâre privind structura pe specialități a membrilor comisiei sociale de analiză a dosarelor depuse de către petenţi în vederea repartizării unei locuinţe realizate de către A.N.L., destinate închirierii, pentru tineri specialiști în sănătate, din fondul de locuințe A.N.L. aflate în administrarea Municipiului Timișoara 
Facem următoarele precizări:

Pentru terenul situat în str. Ion Ionescu de la Brad nr.1/E, înscris în CF nr.444149 Timișoara – etapa I specialiști în sănătate, a fost emis HCLMT nr.140/24.04.2017 privind transmiterea în folosințã gratuitã, pe perioada realizãrii investițiilor, cãtre Agenția Naționalã pentru Locuințe, construcția urmând a se finaliza în cursul acestui an. La predarea blocului către instituția noastră, apartamentele realizate urmează a fi repartizate persoanelor îndreptățite, în urma analizării dosarelor depuse de către aceștia, analiză care potrivit legislației se face de către Comisia socială
Potrivit art. 14 din HG nr.962/2001 - privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe;:

”(1) Consiliile locale ale comunelor, oraşelor, municipiilor, respectiv ale sectoarelor municipiului Bucureşti, consiliile judeţene, Consiliul General al Municipiului Bucureşti ori, după caz, autorităţile administraţiei publice centrale din domeniul învăţământului sau din domeniul sănătăţii ori serviciile deconcentrate în teritoriu ale acestora vor stabili măsurile necesare pentru luarea în evidenţă şi analiza solicitărilor de locuinţe pentru tineri destinate închirierii. În acest scop, vor stabili şi vor da publicităţii locul de primire a solicitărilor şi actele justificative necesare.
 (2) Solicitările/cererile privind repartizarea de locuinţe pentru tineri, destinate închirierii, se înregistrează în ordinea primirii acestora şi se analizează de comisii sociale.
(3) La nivel local, comisiile sociale prevăzute la alin. (2) se vor constitui prin dispoziţie a primarilor comunelor, oraşelor, municipiilor, respectiv ai sectoarelor municipiului Bucureşti sau, după caz, prin dispoziţie a preşedinţilor consiliilor judeţene ori a primarului general al municipiului Bucureşti. Comisiile sociale nu sunt comisii de specialitate ale consiliului local, în sensul prevederilor Regulamentului-cadru de organizare şi funcţionare a consiliilor locale, aprobat prin Ordonanţa Guvernului nr. 35/2002, aprobată cu modificări şi completări prin Legea nr. 673/2002.
(4) Analizarea cererilor pentru locuinţele destinate închirierii în mod exclusiv unor tineri specialişti din învăţământ şi din sănătate se efectuează de către comisii sociale, cu respectarea prevederilor prezentelor norme metodologice şi constituite după cum urmează:
a) în condiţiile prevăzute la alin. (3), pentru locuinţele destinate închirierii în mod exclusiv unor tineri specialişti din învăţământ şi din sănătate, administrate de autorităţile administraţiei publice locale, respectiv ale sectoarelor municipiului Bucureşti;
b) prin ordin al conducătorilor autorităţilor administraţiei publice centrale din domeniul învăţământului sau din domeniul sănătăţii ori prin ordin al conducătorilor unităţilor aflate în subordinea sau sub coordonarea acestor autorităţi, pentru locuinţele administrate de către autorităţile administraţiei publice centrale din domeniul învăţământului, respectiv din domeniul sănătăţii, ori de către unităţi aflate în subordinea sau sub coordonarea acestor autorităţi.
(5) Structura pe specialităţi a membrilor comisiilor sociale prevăzute la alin. (3) şi alin. (4) lit. a) se aprobă de consiliile locale, la propunerea primarilor localităţilor, respectiv ai sectoarelor municipiului Bucureşti, de consiliile judeţene, la propunerea preşedintelui consiliului judeţean, şi de Consiliul General al Municipiului Bucureşti, la propunerea primarului general, cu respectarea prevederilor legii şi ale prezentelor norme metodologice.”

Potrivit art. 7 alin (1) din HG nr.339/2008 – pentru aprobarea Normelor de administrare a locuințelor constrite de ANL de care pot beneficia medici rezidenți și alți tineri specialiști din sistemul de sănătate – ”Pentru analizarea cererilor de repartizare a locuinţelor destinate închirierii de către medicii rezidenţi şi alţi tineri specialişti din sistemul de sănătate se constituie, prin decizie a directorilor executivi ai autorităţilor de sănătate publică, comisii sociale în componenţa cărora vor fi cuprinşi specialişti, medici, asistenţi medicali, economişti, jurişti etc. din cadrul autorităţii de sănătate publică care organizează Activitatea şi din unităţi sanitare reprezentative.”


Atfel, propunem următoarea structură a Comisiei sociale de analiză de analiză a dosarelor depuse de către petenţi în vederea repartizării unei locuinţe realizate de către A.N.L., destinate închirierii exclusiv pentru tineri specialiști în sănătate, din fondul de locuințe A.N.L. aflate în administrarea Municipiului Timișoara:

· 3 reprezentanți ai Direcției de Sănătate Publică Timiș
· 1 reprezentant al  Direcţiei Generale a Finanţelor Publice Timiș
· 4 reprezentanți ai Direcției Clădiri, Terenuri și Dotari Diverse II Vest  
· 1 reprezentant al Serviciului Juridic din cadrul Primăriei Municipiului Timișoara
Având în vedere cele prezentate, precum și prevederile legale, apreciem că ”proiectul de hotărâre ” Privind proiectul de hotărâre privind structura pe specialități a membrilor comisiei sociale de analiză a dosarelor depuse de către petenţi în vederea repartizării unei locuinţe realizate de către A.N.L., destinate închirierii exclusiv pentru tineri specialiști în sănătate, din fondul de locuințe A.N.L. aflate în administrarea Municipiului Timișoara” îndeplinește condițiile pentru a fi supus dezbaterii și aprobării plenului consiliului local.

